### Beslutninger:

Tilbagesendes Magistratsafdelingen for Teknik og Miljø med bemærkning, at byrådet i sit møde den 28. september 2022 har vedtaget Magistratens foranstående indstilling af 5. september 2022.

Venstres byrådsgruppe kunne ikke tiltræde indstillingen.

Enhedslisten de Rød-Grønnes byrådsgruppe kunne tiltræde indstillingen, men ønskede følgende mindretalsudtalelse medsendt:

” Enhedslisten de Rød-Grønne støtter fortsat opførelsen af en ny folkeskole i Gellerup-området og vi betragter os derfor fortsat som part i ”Aftale om et attraktivt skoletilbud i [adresse], [adresse] og [adresse]” af 14. august 2019, med tillægsaftale af 30. oktober 2019.

Men Enhedslisten de Rød-Grønne støtter ikke den fremlagte lokalplan til bygning af skolen på de foreslåede matrikler. Enhedslisten, de Rød-Grønne vil ikke være med til at nedrive almene familieboliger og ikke være med til at gøre indhug i byparken, Joobs Have for at bygge folkeskole og fritidscenter der i stedet.

Enhedslisten støtter ikke en lokalplan der placerer en skole og fritidscenter på matrikler, hvor afdelingsbestyrelser og Fællesråd ikke ønsker at de skal ligge, og hvor ejeren af arealerne, afdelingsbestyrelsen i [adresse] ikke vil sælge arealer og bygninger til formålet.

Enhedslisten de Rød-Grønne opfordrer borgerne til at afgive høringssvar med forslag til anden placering af skole og fritidscenter.”

Nye Borgerliges byrådsgruppe tog forbehold.

Magistratsafdelingen for Børn og Unge udarbejder notat.

###

Offentlig fremlæggelse af forslag til Lokalplan 1183 Ny folkeskole og fritidscenter ved byparken i [adresse] samt forslag til tillæg nr. 120 til Kommuneplan 2017.

### Resume

Lokalplanområdet, der samlet set er ca. 2,8 ha stort, er ved planens udarbejdelse delvist ejet af Brabrand Boligforening og delvist kommunalt ejet, og beliggende i byzone.

Lokalplanen fastlægger områdets anvendelse til offentlige formål i form af skole, fritidscenter og lignende.

Lokalplanen gør det muligt at opføre op til 14.200 m2 etageareal til en ny folkeskole og fritidscenter.

Den nye folkeskole og fritidscenter placeres centralt i bydelen, opdelt i to fysisk adskilte afdelinger, i kanten af byparken med facader mod de nyetablerede bygader.

Lokalplanen er i overensstemmelse med helhedsplanerne for [adresse] og kommuneplanens mål. Der er udarbejdet forslag til et kommuneplantillæg, som fastlægger to nye rammeområder til offentlige formål.

I den forudgående offentlige høring om kommuneplanændring er der modtaget i alt 12 høringssvar. Den tidlige borgerinddragelse har bl.a. medført et øget fokus på, at mest muligt af byparken skal forblive uforandret, øget opmærksomhed på ressourcer og klimabelastning i forbindelse med nedrivning af bygninger og opførsel af nybyggeri, samt øget opmærksomhed på sikre skoleveje i hele skoledistriktet.

### Beslutningspunkter

Det indstilles, at

forslag til Lokalplan nr. 1183 godkendes til offentlig fremlæggelse.

Forslag til tillæg nr. 120 til Kommuneplan 2017 godkendes til offentlig fremlæggelse.

bemærkninger fra den forudgående offentlige høring besvares som det fremgår af indstillingens afsnit 5.4

### Borgmesterens afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb:

Udvalg: Magistraten

Dato: 05-09-2022

Louise Lauritsen:

Fremsendes til [adresse] med bemærkning, at Magistraten i mødet den 5. september 2022 anbefaler, at byrådet tiltræder Magistratsafdelingen for Teknik og Miljøs indstilling af 23. august 2022. Rådmand Victor Pedersen, Einar Møller og Benny Frederiksen tog forbehold. Der har været en omfattende involveringsproces. Der udarbejdes notat herom.

Udvalg: [adresse]

Dato: 14-09-2022

Louise Lauritsen: 29

Sagens behandling blev udsat i byrådets møde den 14. september 2022.